Studia Humaniora Tartuensia

Studia Humaniora Tartuensia (SHT) oli Tartu Ülikooli klassikalise filoloogia osakonna kirjastatav eelretsenseeritav teadusajakiri, milles avaldati inglis-, saksa-, prantsus- ja ladinakeelseid artikleid ning raamatuarvustusi. Tegemist oli veebipõhise avatud juurdepääsuga (open access) ajakirjaga.Editorial Policies (vaadatud 23. novembril 2011). Ajakiri ilmus aastatel 2000–2013 (vaadatud 27. aprillil 2017).

Studia Humaniora Tartuensia avaldas artikleid peamiselt klassikalise filoloogia, antiikajaloo, uusladina filoloogia, antiigitraditsiooni ja filosoofia ajaloo vallast.

Ajalugu
Studia Humaniora Tartuensia asutasid 2000. aastal Tartu Ülikooli klassikalise filoloogia ja antiikajaloo õppejõud. Alates 2004. aastast kasutati artiklite hindamisel läbivalt anonüümset eelretsenseerimist.

Toimetus ja toimetuskolleegium
Ajakirja tegevtoimetaja oli Ivo Volt ja keeletoimetaja Kelli Thomerson. Toimetuskolleegiumi kuulusid Mait Kõiv, Maria-Kristiina Lotman, Eduard Parhomenko, Janika Päll, Martin Steinrück ja Kristi Viiding.Editorial Team (vaadatud 23. novembril 2011)

Nõuandev kogu
Nõuandvasse kogusse kuulusid Mihhail Bibikov (Venemaa Teaduste Akadeemia), Jerker Blomqvist (Lundi Ülikool), Carl Joachim Classen (Göttingeni Ülikool), Janice J. Gabbert (Wrighti Riiklik Ülikool), Heinz Hofmann (Tübingeni Ülikool), Peter A. Kuhlmann (Göttingeni ülikool), Anne Lill (Tartu Ülikool), Outi Merisalo (Jyväskylä Ülikool), Jürgen von Ungern-Sternberg (Baseli Ülikool).

Indekseerimine
Studia Humaniora Tartuensia artikleid indekseerivad Bulletin Analytique d'Histoire Romaine,http://www2.misha.fr/flora/jsp/index.jsp, Central and Eastern European Online Library,Studia Humaniora Tartuensia CEEOLi andmebaasis (artiklid ka täistekstina) Directory of Open Access Journals ja Gnomon Onlinehttp://www.gnomon.ku-eichstaett.de/Gnomon/Gnomon.html.

Viited

Välislingid
Ajakirja koduleht

Kategooria:Eesti teadusajakirjad
Kategooria:Ingliskeelsed Eesti ajakirjad
Kategooria:Saksakeelsed Eesti ajakirjad
Kategooria:Eesti veebisaidid